# Flight Design CT

La sèrie Flight Design CT és una família d'avions ultralleugers biplaça, d'ala alta i tren d'aterratge tricicle dissenyats i fabricats per l'empresa alemanya Flight Design. El rang de models inclou l'original CT així com les versions millorades CT2K, CTSW, CTLS i el nou model MC.

## Disseny i desenvolupament

Tot els models compten amb motors Rotax 912 en configuració tractora (frontal) i potències d'entre 80 i 100 CV. L'aeronau està fabricada amb materials compostos, majoritàriament fibra de carboni, permetent formes molt aerodinàmiques i una elevada resistència en relació al seu pes.

## Models
### CT

    Composite Technology - model original, la producció del qual va començar el 1997.

### CT2K

    Model de segona generació amb diverses millores, introduït el 1999 per satisfer les obligacions de la normativa d'ultralleugers del Regne Unit: BCAR Section S

### CTSW

    Short Wing versió del CT2K amb una envergadura alar menor i puntes alars modificades. Permet una major velocitat de creuer tot mantenint una velocitat mínima de sustentació semblant.

### CTLS

    Model Light Sport, anunciat el 2008, amb múltiples millora respecte al CTSW: sistema d'injecció de combustible millorat, disseny de la cua modificat, tren d'aterratge reforçat i diverses modificacions aerodinàmiques.

### Flight Design MC

    Metal Concept és un CTLS de fabricació predominantment metàl·lica, amb estructura de tubs d'acer i superfície d'aliatge d'alumini. Dissenyat especialment per al mercat de les escoles de pilotatge i introduït el juliol de 2008.

### CTLS-Lite

    CTLS amb prestacions i equipament reduït. Així s'aconsegueixen un pes i un preu de venda 20.000 dòlars inferior. Introduït l'any 2010.

### CTLSi

    Versió del CTLS introduïda el 2012 i propulsada pel motor Rotax 912 iS. Aquest motor compta amb injecció electrònica i disminueix el consum de combustible respecte al model amb carburadors en un 21%. Aquest model té un preu 12.800 dòlars superior però inclou el nou motor, ajust elèctric i bateria d'ions de liti.

## Especificacions (model CTSW)

Dades de Flight Design
Característiques generals
* Tripulació: 1 pilot
* Capacitat: 1 passatger i 50 kg d'equipatge
* Longitud: 6,22 m
* Envergadura: 8,50 m
* Alçada: 2,15 m
* Pes buit: 318 kg
* Pes màxim d'enlairament: 600 kg
* Motors: × 4 cilindres, 4 temps; refrigeració líquida/aire Rotax 912S, 75 kW cada un
Rendiment
* Velocitat màxima absoluta : 301 km/h
* Velocitat màxima: 230 km/h
* Velocitat de creuer: 207 km/h
* Velocitat d'entrada en pèrdua: 65 km/h
* Abast: 1.266 km
* Sostre de servei: 4.572 m
* Ràtio d'ascens: 4,9 m/s
* Càrrega alar: 61 kg/m²
* Potència/pes: 0,120 kW/kg

## Referències

* 1 2 3 4 Bayerl, Robby; Martin Berkemeier; et al: World Directory of Leisure Aviation 2011-12, page 50-51. WDLA UK, Lancaster UK, 2011. ISSN 1368-485X
* 1 2 3 4 Hunt, Adam: One of aviation's best kept secrets - Flight Design CT2K – Flight report, COPA Flight page C-1. Canadian Owners and Pilots Association, October 2004
* ↑ Flight Design. «CTLS», December 2009. Arxivat de l'original el 15 de desembre 2010. [Consulta: 8 desembre 2010].
* ↑ Grady, Mary. «Flight Design Introduces Metal Version Of CT LSA», July 2008. Arxivat de l'original el 2011-06-11. [Consulta: 21 gener 2010].
* ↑ Grady, Mary. «Flight Design Keeps On Designin'», April 2010. [Consulta: 14 abril 2010].
* ↑ Grady, Mary «Flight Design Moving Forward With New Projects». AVWev, 27-03-2012 [Consulta: 28 març 2012]. Arxivat 26 de desembre 2013 a Wayback Machine.
* ↑ Flight Design. «Performance», undated. Arxivat de l'original el 4 de maig 2012. [Consulta: 18 juny 2012].
* ↑ Flight Design. «CTSW», undated. Arxivat de l'original el 4 de maig 2012. [Consulta: 18 juny 2012].

## Vegeu també

* Ikarus C42

## Enllaços externs

* Pàgina oficial de Flight Design
* Manual d'operació per al pilot Arxivat 2016-03-03 a Wayback Machine.